
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 120
                                                              din 29 iunie 2015
           privind organizarea ediţiei 2015 a Târgului Meşteşugarilor 
Consiliul Local al Municipiului Sighişoara, întrunit în şedinţă extraordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 13939/III/16.06.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa Fundaţiei Veritas Sighişoara, înregistrată la Municipiul Sighişoara cu nr. 13837/15.06.2015, prin care se solicită organizarea, în parteneriat, cu Municipiul Sighişoara a celei de-a XI-a ediţii a Târgului Meşteşugarilor, în perioada 2 – 5 iulie 2015;

Ţinând cont de prevederile art. 124 din Legea nr. 215/2001, legea administraţiei publice locale, republicată, cu modificările şi completările ulterioare, conform cărora consiliile locale şi consiliile judeţene pot da în folosinţă gratuită, pe termen limitat, bunuri mobile şi bunuri imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de  binefacere sau de utilitate publică ori serviciilor publice;

Văzând şi prevederile art. 874  - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

Văzând Raportul de specialitate nr. 13938/III/16.06.2015 al Serviciului Relaţii Publice, prin care se propune organizarea ediţiei a XI-a 2015, a Târgului Meşteşugarilor, în perioada 2 – 5 iulie 2015, în parteneriat, cu Fundaţia Veritas Sighişoara, îndeplinindu-se prevederile legale;

În temeiul prevederilor art. 36 (2) lit. „c” şi „d”, (6) lit. „a” pct. 4, 7 şi 19, (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,



         H O T Ă R Ă Ş T E: 
Art. 1. Se aprobă organizarea Târgului Meşteşugarilor de către Fundaţia Veritas Sighişoara, în perioada 2 – 5 iulie 2015, în parteneriat cu Municipiul Sighişoara.
Art. 2. Se aprobă transmiterea în folosinţă, cu titlu gratuit, pe perioada desfăşurării Târgului Meşteşugarilor, a terenului aparţinând domeniului public, pentru desfăşurarea manifestării, teren situat în Piaţa Muzeului, între Turnul cu Ceas, Casa Veneţiană şi Biserica Mănăstirii, potrivit planului de situaţie anexat acordului de parteneriat ce urmează a se încheia.
Art. 3. Se aprobă încheierea Acordului de parteneriat dintre Municipiul Sighişoara şi Fundaţia Veritas Sighişoara, conform anexei nr. 1, care face parte integrantă din prezenta hotărâre. 
Art. 4. Se împuterniceşte Viceprimarul Municipiului Sighişoara, domnul Ionel Gavrilă, care exercită de drept, potrivit prevederilor legale, atribuţiile primarului, cu semnarea Acordului de parteneriat dintre Municipiul Sighişoara şi Fundaţia Veritas Sighişoara, prevăzut la art. 3 din prezenta hotărâre.
Art. 5. Se încredinţează cu ducerea la îndeplinire a prevederilor prezentei hotărâri Instituţia Primarului Municipiului Sighişoara, Viceprimarul Municipiului Sighişoara, Serviciul Relaţii Publice, Direcţia Administrarea Patrimoniului, Compartimentul Juridic şi Fundaţia Veritas Sighişoara.
Art. 6. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de internet la adresa www.sighisoara.org.ro
PREŞEDINTE DE ŞEDINŢĂ,

  

     Dan Constantin Enescu 
  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;

  1 ex. Viceprimar;
  1 ex. Secretar;
  1 ex. Serviciul Relaţii Publice;

  1 ex. Direcţia Administrarea Patrimoniului;
  1 ex. Compartimentul Juridic;

  1 ex. Fundaţia Veritas Sighişoara.
10 ex. 

A.B.
